|  |  |  |
| --- | --- | --- |
|  | Elektrotehnička i prometna škola  Osijek | qr-code |
| 31000 Osijek, Istarska 3, tel: 031/208 400, fax: 031/207-068 matični broj: 0338770; OIB: 28015293209  e-mail: [ured@ss-elektrotehnicka-prometna-os.skole.hr](mailto:ured@ss-elektrotehnicka-prometna-os.skole.hr), HR6125000091102031482 | | |

Poštovani!

Elektrotehnička i prometna škola Osijek, provodi tijekom školske 2019./2020. godine izvannastavne aktivnosti u okviru **Centra izvrsnosti u području elektrotehnike i računalstva**. Centar izvrsnosti osnovan je s ciljem provedbe različitih izvanškolskih oblika rada značajnih za poticanje specifičnih područja darovitosti (tehničkih, znanstvenih i sl.), a ujedno omogućava i podršku razvoju talenata i darovitosti u programima sa specifičnim sadržajima.

**Aktivnosti Centra izvrsnosti namijenjene su talentiranim i darovitim učenicima, svim učenicima koji su motivirani, pokazuju izvrsnost u području fizike, tehničke kulture i informatike ili već imaju postignuća u tom području, a pohađaju osnovnu školu u Osječko-baranjskoj županiji.**

Centar izvrsnosti provodi tri aktivnosti u kojima učenici osnovnih škola mogu sudjelovati:

1**.** **Payton za znatiželjne**  – osnove programiranja u programskom jeziku Paytonu

2. **Budi MULTIMEDIJAlan**- koristiti web alate izradu stripova, letaka i promotivnih digitalnih

materijala

3. **Šah i računala** – upoznavanje s osnovama šaha i šahovskim programima

Termini održavanja aktivnosti su subotom, a trajat će 4 školska sata s početkom u 9,00 sati. Provodi se 48 sati po odabranoj aktivnosti. Predavači su educirani stručni nastavnici koji će svoja znanja i vještine prenositi učenicima tijekom navedenih aktivnosti. Skupine učenika po aktivnosti su maksimalno do 12 učenika. Ciljna dobna skupina učenika su **učenici 7. i 8. razreda**. Za vrijeme održavanja radionica planirano je osvježenje za sudionike (sendviči i sokovi). Centar izvrsnosti elektrotehnike i računalstva imenovala je Osječko-baranjska županija koja je i financijski pokrovitelj. Prijevoz do Elektrotehničke i prometne škole Osijek, Istarska 3 na području grada Osijeka organiziraju roditeljii. Za sve učenike izvan grada, ukoliko ima više učenika koji se uključuju u aktivnosti, Osječko – baranjska županija osigurat će prijevoz učenika od mjesta stanovanja do Centra izvrsnosti.

Odgojno-obrazovni rad s darovitim i talentiranim učenicima zasniva se na suradnji svih sudionika odgojno-obrazovnoga procesa unutar škole te suradnji različitih institucija i organizacija unutar

i izvan odgojno-obrazovnoga sustava, ali i na partnerstvu škola i obitelji s darovitom djecom.

Nadamo se da ćete prepoznati vrijednost ovakvog načina edukacije učenika te potaknuti one zainteresirane da iskoriste svoje potencijale. Vjerujemo da ćete ukazati učenicima kako na zanimljiv način mogu iskoristiti svoje slobodno vrijeme, no isto tako besplatno dobiti nova znanja koja su im potrebna u suvremenom svijetu tehnologije.

Molimo vas da uputite učenike da se **samostalno prijave (kod kuće ili u vašoj školi, ukoliko nemaju internet)** putem obrasca koji se nalazi na stranici Elektrotehničke i prometne škole Osijek (**elpros.net.hr**) najkasnije **do 18. studenog 2019.** godine jer je **planirani početak aktivnosti je 23. studenog 2019. godine.**

Srdačno Vas pozdravljam ispred Centra izvrsnosti Elektrotehničke i prometne škole Osijek, u nadi da ćete prepoznati mogućnost pozitivnog utjecaja edukacije na razvoj interesa, talenata i darovitosti vaših učenika te tako utjecati na jačanje partnerstva osnovnih i srednjih škola za dobrobit učenika.

Antun Kovačić, dipl.ing., v.d.ravnatelja Elektrotehničke i prometne škole Osijek